Hej Bolius

Jeg har købt en sommerhusgrund og vil selv bygge et træhus så vidt muligt i genbrugsmaterialer. Jeg har ikke den store erfaring udover at jeg har ombygget en skurvvogn til et anneks i min have. Det jeg har brug for er noget litteratur som tager mig i hånden fra a til z, altså i hvilken rækkefølge skal tingene gøres, hvilke tilladelser, faldgruber ved selvbyg osv. osv. Jeg har fået en byggesagkyndig til at lave tegninger og vil be professionelle om at støbe sokkel. Findes der litteratur og hvad kan i anbefale? Kan man købe sig til vejledning undervejs ved selvbyg og i givet fald hvad koster det?

På forhånd tak

Susanne Sø


Vil selv bygge sommerhus af træ og genbrugsmaterialer - hvor finder jeg gode råd og vejledning?
Hej Susanne

Friskt nok. Men pas nu på med at blive den glade amatør. Det er dyrt at lave fejl i denne branche, og der er en årsag til at folk tager flere års uddannelse for at bygge korrekt.

Husk at tegne Byggeskadeforsikring, (om muligt).

Men hvis du skal bygge dig et træhus, så bør du klart kigge i Træinformations gode bøger. Og særligt følgende titler:

TRÆ56 – Træskelethuse

TRÆ55 – Træfacader

TRÆ59 – Træspær 1

Mf.

Du finder bøgerne her: [Træ Information - Webshop](https://www.traeinfo.dk/webshop/)

Dertil kunne jeg henvise til flere SBi anvisninger, eksempelvis:

SBi 272, Anvisning om Bygningsreglement 2018

SBi 265-267, vedr. småhuse

Mf.

Du finder dem alle her: [SBI-Anvisninger Oversigt](https://sbi.dk/anvisninger/Pages/List.aspx)

Dertil findes der et hav af gode gør-det-selv bøger og blade, samt lige så mange gode vejledningsvideoer på Youtube.

Held og lykke med det.

